CELEX: 52008PC0786
Language: ro
Date: 2008-11-12
Title: Propunere de regulament al Consiliului de modificare a Regimului aplicabil celorlalţi agenţi ai Comunităţilor Europene

Anunţ juridic important

|

52008PC0786

Propunere de regulament al Consiliului de modificare a Regimului aplicabil celorlalţi agenţi ai Comunităţilor Europene  /* COM/2008/0786 final - CNS 2008/0022 */  

	[pic] | COMISIA COMUNITĂŢILOR EUROPENE |Bruxelles, 14.11.2008COM(2008) 786 final(adoptată cu numărul SEC(2008) 2604)2008/0224(CNS)Propunere deREGULAMENT AL CONSILIULUIde modificare a Regimului aplicabil celorlalţi agenţi ai Comunităţilor EuropeneEXPUNERE DE MOTIVECONTEXTUL PROPUNERII-  Motivele şi obiectivele propuneriiObiectivul acestei propuneri este de a introduce în Regimul aplicabil celorlalţi agenţi ai Comunităţilor Europene (RAA) dispoziţii care să creeze o nouă categorie de personal, specifică Parlamentului European (PE). Propunerea se referă la asistenţii membrilor Parlamentului European, care îşi desfăşoară activitatea într-unul dintre sediile Parlamentului European (Bruxelles, Strasbourg, Luxemburg), cu excepţia asistenţilor care lucrează în birourile deputaţilor în ţara în care aceştia au fost aleşi, şi anume în birourile de circumscripţie. Aceasta vizează, de asemenea, clarificarea şi îmbunătăţirea situaţiei actuale a asistenţilor parlamentari, respectând în totalitate caracteristicile sarcinilor lor în Parlament.-  Context generalSistemul actual de angajare a asistenţilor parlamentari, care se bazează exclusiv pe dispoziţii contractuale de drept privat, pare a nu mai fi compatibil cu dimensiunile şi complexitatea unui Parlament format din deputaţi din 27 de state membre. Acest sistem creează o povară administrativă considerabilă atât pentru administraţia Parlamentului, cât şi pentru deputaţi. În afara acestei poveri administrative, aplicarea a 27 de sisteme de impozitare şi de securitate socială diferite unor persoane care lucrează între Bruxelles, Strasbourg, Luxemburg şi alte părţi ale Europei duce la numeroase constrângeri privind situaţia asistenţilor parlamentari.În 2000, în contextul propunerii Comisiei din 19 mai 1998, Consiliul a declarat că este pe deplin conştient de necesitatea reglementării condiţiilor de angajare a asistenţilor parlamentari şi a îmbunătăţirii situaţiei lor actuale. În acest sens, Consiliul a subliniat că, la 26 aprilie 1999, în cadrul examinării proiectului de Statut al deputaţilor în Parlamentul European, a adoptat principii pe care le consideră esenţiale în această privinţă, şi anume:-  plata directă a asistenţilor efectuată de Parlament, sub responsabilitatea şi în conformitate cu instrucţiunile personale ale deputatului în cauză;-  existenţa unui contract scris, înregistrat la Parlamentul European;-  respectarea dispoziţiilor aplicabile în materie de impozitare şi de securitate socială.Aceste principii sunt respectate de prezenta propunere, prin care se introduce în RAA noua categorie de asistenţi parlamentari. Persoanele care intră în această nouă categorie ar fi angajate de către Parlamentul European pentru a lucra în serviciul unui membru al Parlamentului European, după ce au fost alese de către acesta.Se adoptă dispoziţii specifice care reglementează această nouă categorie de personal, care ţin seama de caracteristicile specifice ale sarcinilor asistenţilor parlamentari şi de relaţiile acestora cu Parlamentul European şi cu deputaţii.Introducerea acestei noi categorii în RAA ar duce, în acelaşi timp, la înlocuirea a 27 de sisteme diferite în materie de relaţii contractuale, impozitare şi securitate socială cu un sistem unic.-  Dispoziţiile în vigoare în domeniul propuneriiRegulamentul (CE, Euratom) nr. 259/68 de stabilire a Statutului funcţionarilor Comunităţilor Europene şi a Regimului aplicabil celorlalţi agenţi ai Comunităţilor EuropeneDecizia Parlamentului European din 28 septembrie 2005 de adoptare a Statutului deputaţilor în Parlamentul European (2005/684/CE, Euratom)-  Coerenţa cu celelalte politici şi obiective ale UniuniiNu este cazul.CONSULTAREA PĂRŢILOR INTERESATE ŞI EVALUAREA IMPACTULUI-  Consultarea părţilor interesateNu a fost pertinentă realizarea unei consultări.-  Obţinerea şi utilizarea expertizeiNu a fost nevoie de o expertiză externă.-  Evaluarea impactuluiProiectul de propunere se limitează la crearea unei noi categorii de personal în RAA, aşadar nu se preconizează niciun impact extern. Din acest motiv, nu a fost necesară o evaluare a impactului.ELEMENTELE JURIDICE ALE PROPUNERII-  Rezumatul acţiunii propusePropunerea prevede dispoziţii care vizează crearea în Regimul aplicabil celorlalţi agenţi a unei noi categorii de personal pentru asistenţii parlamentari.-  Temeiul juridicArticolul 283 din Tratatul de instituire a Comunităţii Europene-  Principiul subsidiarităţiiPropunerea priveşte un domeniu care intră în sfera competenţei exclusive a Comunităţii. În consecinţă, principiul subsidiarităţii nu se aplică.-  Principiul proporţionalităţiiPropunerea este conformă cu principiul proporţionalităţii din următoarele motive:În conformitate cu principiul proporţionalităţii, pentru îndeplinirea obiectivului fundamental de a integra în Regimul aplicabil celorlalţi agenţi ai Comunităţilor Europene asistenţii parlamentari care îşi desfăşoară activitatea într-unul dintre sediile Parlamentului European (Bruxelles, Strasbourg, Luxemburg), este necesar şi adecvat să se prevadă dispoziţii pentru această nouă categorie, care să respecte caracteristicile acesteia. Prezenta propunere nu depăşeşte ceea ce este necesar pentru realizarea obiectivului stabilit.-  Alegerea instrumentelorInstrumentul propus: regulament.Alte instrumente nu ar fi fost adecvate din următoarele motive:Propunerea se referă la modificarea unui instrument existent.IMPLICAŢII BUGETAREPropunerea nu are implicaţii asupra bugetului Comunităţii.2008/0224(CNS)Propunere deREGULAMENT AL CONSILIULUIde modificare a Regimului aplicabil celorlalţi agenţi ai Comunităţilor EuropeneCONSILIUL UNIUNII EUROPENE,având în vedere Tratatul de instituire a Comunităţii Europene, în special articolul 283,având în vedere Protocolul privind privilegiile şi imunităţile Comunităţilor Europene, în special articolul 13,având în vedere propunerea Comisiei, prezentată după consultarea Comitetului pentru statutul funcţionarilor[1],având în vedere avizul Parlamentului European[2],având în vedere avizul Curţii de Justiţie[3],având în vedere avizul Curţii de Conturi[4],întrucât:1.  În conformitate cu articolul 21 din Statutul deputaţilor în Parlamentul European[5], deputaţii au dreptul la asistenţă acordată de colaboratori personali, pe care sunt liberi să îi aleagă. În prezent, deputaţii îşi angajează direct toţi colaboratorii, pe bază de contracte reglementate de legislaţia naţională, Parlamentul European rambursându-le cheltuielile efectuate în acest sens, în limita unui plafon.2.  Un număr limitat de astfel de colaboratori (denumiţi în continuare „asistenţi parlamentari”) asistă unul sau mai mulţi deputaţi în incintele Parlamentului European din Strasbourg, Bruxelles şi Luxemburg. Ceilalţi lucrează pentru deputaţi în statul membru în care aceştia au fost aleşi.3.  Spre deosebire de această din urmă categorie, asistenţii parlamentari se găsesc, de regulă, în situaţia de a rezida în altă ţară decât cea de origine. Aceştia lucrează în incintele Parlamentului European într-un mediu european, multilingv şi multicultural şi îndeplinesc sarcini care sunt legate în mod direct de activitatea Parlamentului European.4.  Acest fapt a fost confirmat, de altfel, de Tribunalul de Primă Instanţă al Comunităţilor Europene, care a recunoscut că, în anumite privinţe, în sensul aplicării Statutului funcţionarilor Comunităţilor Europene şi a Regimului aplicabil celorlalţi agenţi[6], se poate considera că asistenţii parlamentari îndeplinesc funcţii pentru Parlament[7].5.  Din aceste motive şi pentru a asigura, printr-o serie de norme comune, transparenţa, nediscriminarea şi securitatea juridică, este necesar ca aceşti asistenţi, cu excepţia colaboratorilor care lucrează pentru deputaţi în statul membru în care au fost aleşi, inclusiv colaboratorii locali ai deputaţilor statelor membre în care se situează cele trei sedii ale Parlamentului, să fie angajaţi cu contract direct cu Parlamentul European.6.  Prin urmare, este necesar ca acestor asistenţi să li se aplice Regimul aplicabil celorlalţi agenţi, astfel încât să se ţină seama de situaţia lor specifică.7.  Introducerea acestei categorii specifice de agenţi nu aduce atingere articolului 29 din statut, conform căruia concursurile interne sunt deschise numai funcţionarilor şi agenţilor temporari.8.  Asistenţii parlamentari constituie deci o categorie de agenţi statutari specifici Parlamentului European, în special în ceea ce priveşte faptul că îi sprijină pe membrii Parlamentului, care sunt reprezentanţi ai popoarelor şi sunt investiţi cu un mandat electiv, în îndeplinirea sarcinilor acestora.9.  În consecinţă, este necesară o modificare limitată a Regimului aplicabil celorlalţi agenţi pentru a include această nouă categorie de personal.10.  Având în vedere natura funcţiilor asistenţilor, este necesar să se prevadă o singură categorie de asistenţi, structurată totuşi pe grade diferite, atribuite conform unor criterii care trebuie stabilite printr-o decizie internă a Parlamentului European.11.  Contractele încheiate între asistenţii parlamentari şi Parlamentul European este necesar să se bazeze pe încrederea reciprocă dintre asistentul parlamentar şi deputatul (deputaţii) în Parlamentul European pe care îl (îi) asistă.12.  În ceea ce priveşte introducerea acestei noi categorii de personal, este necesar să se respecte principiul neutralităţii bugetare. În această privinţă, Parlamentul European va plăti la bugetul Uniunii Europene toate contribuţiile necesare finanţării sistemului de pensii, cu excepţia contribuţiei efectuate în temeiul articolului 83 alineatul (2) din statut, care se deduce lunar din salariul persoanei în cauză.13.  Intrarea în vigoare a acestor noi dispoziţii ar trebui să coincidă cu intrarea în vigoare a Statutului deputaţilor în Parlamentul European,ADOPTĂ PREZENTUL REGULAMENT:Articolul 1Regimul aplicabil celorlalţi agenţi ai Comunităţilor Europene se modifică astfel cum se prevede în anexă.Articolul 2În termen de trei ani de la intrarea în vigoare a prezentului regulament, Parlamentul European prezintă un raport privind aplicarea acestuia, pentru a examina eventuala necesitate de a adapta normele aplicabile asistenţilor parlamentari.Articolul 3Prezentul regulament intră în vigoare în prima zi a legislaturii Parlamentului European care începe în 2009.Prezentul regulament este obligatoriu în toate elementele sale şi se aplică direct în toate statele membre.Adoptat la Bruxelles,Pentru Consiliu,PreşedinteleANEXĂRegimul aplicabil celorlalţi agenţi ai Comunităţilor Europene se modifică după cum urmează:1. La articolul 1, după „ - consilier special” se inserează următoarea liniuţă:„ - asistent parlamentar”.2. După articolul 5 se inserează următorul articol:„Articolul 5aÎn sensul prezentului regim, este considerat <<asistent parlamentar>> agentul ales de unul sau mai mulţi deputaţi şi angajat cu contract direct cu Parlamentul European pentru a asista unul sau mai mulţi deputaţi în Parlamentul European, astfel cum se prevede la articolul 125 alineatul (1)”.3. Titlurile VII şi VIII, care conţin articolele 125-127, devin titlurile VIII şi IX, care conţin articolele 141-143. Se inserează un nou titlu VII:„Titlul VIIAsistenţi i parlamentariCapitolul 1Dispoziţii generaleArticolul 125( 1) „Asistentul parlamentar” este un agent angajat de Parlamentul European pentru a asista, în incintele acestuia din unul dintre cele trei sedii ale Parlamentului European, unul sau mai mulţi deputaţi în exercitarea mandatului lor parlamentar. Acesta îndeplineşte sarcini legate direct de activităţile Parlamentului European.Asistentul parlamentar este angajat pentru a îndeplini sarcini fie cu normă parţială, fie cu normă întreagă, fără a fi numit într-un post prevăzut în schema de personal anexată la secţiunea din buget aferentă Parlamentului European.(2) Parlamentul European adoptă prin decizie internă dispoziţiile care reglementează angajarea asistenţilor parlamentari.(3) Asistentul parlamentar este remunerat din creditele globale afectate secţiunii din buget aferente Parlamentului European.Articolul 126( 1) Asistenţii parlamentari sunt clasificaţi pe grade.(2) Dispoziţiile articolului 1e din statut, privind măsurile sociale şi condiţiile de muncă, se aplică prin analogie.Capitolul 2Drepturi şi obligaţiiArticolul 127Articolele 11 - 26a din statut se aplică prin analogie. Parlamentul European adoptă prin decizie internă normele de aplicare practică, ce ţin seama de caracterul specific al legăturii dintre deputat şi asistent.Capitolul 3Condiţii de angajareArticolul 128( 1) Dispoziţiile articolului 1d din statut se aplică prin analogie.(2) Asistentul parlamentar este ales de către deputatul (deputaţii) în Parlamentul European pe care va trebui să îl (îi) asiste. Fără a aduce atingere criteriilor suplimentare care pot fi impuse în dispoziţiile menţionate la articolul 125 alineatul (2), asistentul poate fi angajat dacă:(a) este resortisant al unuia dintre statele membre ale Comunităţilor, cu excepţia derogării acordate de către autoritatea menţionată la articolul 6 primul paragraf, şi beneficiază de drepturile sale de cetăţean;(b) şi-a îndeplinit toate obligaţiile care îi revin în temeiul legislaţiei privind serviciul militar care i se aplică;(c) prezintă garanţiile morale necesare exercitării atribuţiilor care îi revin;(d) este apt din punct de vedere fizic să îşi exercite atribuţiile;(e) face dovada cunoaşterii aprofundate a uneia dintre limbile Comunităţilor şi cunoaşterii satisfăcătoare a unei alte limbi a Comunităţilor, în măsura necesară exercitării atribuţiilor care îi revin şi(f) are:i) un nivel de studii superioare absolvite cu diplomă sauii) un nivel de studii secundare absolvite cu diplomă care permit accesul la învăţământul superior şi o experienţă profesională adecvată de cel puţin trei ani sauiii) atunci când interesul serviciului justifică acest lucru, formare profesională sau experienţă profesională de nivel echivalent.Articolul 129( 1) Asistentul parlamentar trebuie să efectueze o perioadă de probă cu o durată de trei luni.(2) În cazul în care, în perioada de probă, asistentul parlamentar este împiedicat să îşi exercite atribuţiile timp de cel puţin o lună, ca urmare a unei boli sau a unui accident, autoritatea menţionată la articolul 6 primul paragraf poate prelungi cu o perioadă corespunzătoare durata perioadei de probă, la cererea deputatului.(3) Cu cel puţin o lună înainte de terminarea perioadei de probă, deputatul în Parlamentul European întocmeşte, în cazul în care asistentul parlamentar nu a făcut dovada unor calităţi suficiente pentru a fi menţinut în funcţie, un raport referitor la capacitatea acestuia de a-şi îndeplini atribuţiile, precum şi la eficienţa şi conduita sa în serviciu. Raportul se aduce la cunoştinţa persoanei interesate de către autoritatea menţionată la articolul 6 primul paragraf, persoana în cauză având dreptul de a-şi formula observaţiile în scris în termen de opt zile lucrătoare pline. După caz, asistentul parlamentar menţionat anterior este concediat de către autoritatea menţionată la articolul 6 primul paragraf, cu condiţia ca raportul să îi fi fost comunicat înainte de încheierea perioadei de probă.(4) Asistentul parlamentar concediat în perioada de probă are dreptul la o indemnizaţie egală cu o treime din salariul său de bază pentru fiecare lună lucrată în perioada de probă.Articolul 130( 1) Înainte de a fi angajat, asistentul parlamentar dovedeşte că este apt fizic, fiind supus unui examen medical realizat de serviciul medical al Parlamentului European, pentru a permite Parlamentului European să se asigure că asistentul îndeplineşte condiţiile prevăzute la articolul 128 alineatul (2) litera (d).(2) În cazul unui aviz medical negativ, primit ca urmare a efectuării examenului medical prevăzut la alineatul (1), candidatul poate solicita, în termen de douăzeci de zile de la data la care instituţia i-a notificat respectivul aviz, examinarea cazului său de către o comisie medicală compusă din trei medici aleşi de autoritatea menţionată la articolul 6 primul paragraf dintre medicii consultanţi ai instituţiilor. Medicul consultant care a emis avizul negativ iniţial este audiat de comisia medicală. Candidatul poate prezenta comisiei medicale avizul unui medic ales de el. Atunci când avizul comisiei medicale confirmă concluziile examenului medical prevăzut la alineatul (1), jumătate din onorariile şi cheltuielile aferente sunt suportate de candidat.Articolul 131( 1) Contractul asistenţilor parlamentari se încheie pe o perioadă determinată. Fără a aduce atingere dispoziţiilor articolului 140, contractele expiră cel târziu la terminarea legislaturii în cursul căreia au fost încheiate.(2) Parlamentul European adoptă o decizie internă în care defineşte criteriile aplicabile clasificării în momentul angajării.(3) Atunci când un asistent parlamentar încheie un nou contract, trebuie luată o nouă decizie cu privire la clasificarea sa într-un anumit grad.Capitolul 4Condiţii de muncăArticolul 132( 1) Deputatul stabileşte durata săptămânală a programului de lucru al unui asistent, care nu poate depăşi, în condiţii normale, 42 de ore pe săptămână.(2) Asistentul nu poate fi obligat să efectueze ore de lucru suplimentare decât în cazurile urgente sau de surplus excepţional de muncă.(3) Cu toate acestea, orele de lucru suplimentare efectuate de asistenţii parlamentari nu dau dreptul la compensare sau la remunerare.(4) Articolele 42a, 42b, 55a şi 57-61 din statut privind concediile, durata de lucru şi sărbătorile legale, precum şi articolul 16 paragrafele al doilea - al patrulea şi articolul 18 din prezentul regim se aplică prin analogie. Concediul special, concediul pentru creşterea copilului şi concediul din motive familiale nu pot fi prelungite peste durata contractuluiCapitolul 5Remunerare şi rambursarea cheltuielilorArticolul 133Cu excepţia cazului în care articolele 134 şi 135 prevăd altfel, articolul 19, articolul 20 alineatele (1) - (3) şi articolul 21 din prezentul regim, precum şi articolul 16 din anexa VII la statut privind modalităţile de remunerare şi de rambursare se aplică prin analogie. Modalităţile de rambursare a cheltuielilor de delegaţie sunt stabilite în dispoziţiile menţionate la articolul 125 alineatul (2).Articolul 134Baremul salariilor de bază este stabilit în conformitate cu tabelul de mai jos:Gradul | 1 | 2 | 3 | 4 | 5 | 6 | 7 |Salariu de bază pentru normă întreagă | 1 193,00 | 1 389,85 | 1 619,17 | 1 886,33 | 2 197,58 | 2 560,18 | 2 982,61 |Gradul | 8 | 9 | 10 | 11 | 12 | 13 | 14 |Salariu de bază pentru normă întreagă | 3 474,74 | 4 048,07 | 4 716,00 | 5 494,14 | 6 400,67 | 7 456,78 | 8 687,15 |Articolul 135Prin derogare de la articolul 4 alineatul (1) ultimul paragraf din anexa VII la statut, indemnizaţia de expatriere nu poate fi mai mică de 250 EUR.Capitolul 6Asigurările socialeArticolul 136Cu excepţia cazului în care articolul 137 prevede altfel, articolele 95 - 115 privind asigurările sociale se aplică prin analogie.Articolul 137( 1) Prin derogare de la articolul 96 alineatul (3) paragraful al doilea şi fără a aduce atingere celorlalte dispoziţii ale articolului menţionat anterior, sumele calculate în temeiul acestuia nu pot fi mai mici de 700 EUR sau mai mari de 2 000 EUR.(2) Prin derogare de la articolele 77 şi 80 din statut şi de la articolele 101 şi 105 din prezentul regim, sumele minime utilizate pentru a calcula pensiile şi prestaţiile de invaliditate corespund salariului de bază al unui asistent parlamentar clasificat în gradul 1.(3) Parlamentul European va plăti la bugetul general al Uniunii Europene toate contribuţiile necesare pentru finanţarea sistemului de pensii, cu excepţia contribuţiei efectuate în temeiul articolului 83 alineatul (2) din statut, care se deduce lunar din salariul persoanei în cauză.(4) Articolul 112 se aplică numai contractelor încheiate pe o perioadă care nu depăşeşte un an.Capitolul 7Recuperarea plăţilor excedentareArticolul 138Sunt aplicabile dispoziţiile articolului 85 din statut privind recuperarea plăţilor excedentare.Capitolul 8Căi de atacArticolul 139Dispoziţiile titlul ui VII din statut privind căile de atac se aplică prin analogie.Capitolul 9Încetarea raporturilor de muncăArticolul 140( 1) În afară de cazul încetării raporturilor de muncă ale asistentului parlamentar ca urmare a decesului acestuia, contractul său de muncă încetează:(a) la data indicată în contract, astfel cum se prevede la articolul 131 alineatul (1);(b) la sfârşitul lunii în cursul căreia asistentul parlamentar împlineşte vârsta de 65 de ani;(c) în cazul unui asistent angajat pentru a asista un singur deputat în Parlamentul European în conformitate cu articolul 128 alineatul (2), la sfârşitul lunii în cursul căreia se încheie mandatul deputatului, ca urmare a decesului acestuia, a demisiei sale sau din alt motiv;(d) la expirarea preavizului stabilit în contract, care trebuie să confere asistentului parlamentar sau Parlamentului European dreptul de reziliere înainte de termen. Perioada de preaviz nu poate fi mai scurtă de o lună pentru fiecare an lucrat, fiind de cel puţin o lună şi cel mult trei luni. Cu toate acestea, perioada de preaviz nu poate începe în timpul concediului de maternitate sau al unui concediu medical, cu condiţia ca acesta din urmă să nu depăşească o perioadă de trei luni. Pe de altă parte, perioada de preaviz se suspendă pe perioada acestor concedii, în limitele menţionate anterior;(e) în cazul în care asistentul parlamentar nu mai îndeplineşte condiţiile stabilite la articolul 128 alineatul (2) litera (a) şi sub rezerva aplicării derogării prevăzute la articolul menţionat anterior. În cazul în care nu se acordă derogarea respectivă, se aplică perioada de preaviz menţionată la litera (d).(2) Atunci când contractul încetează în conformitate cu alineatul (1) litera (c) sau când Parlamentul European reziliază contractul în conformitate cu alineatul (1) litera (d), asistentul parlamentar are dreptul la o indemnizaţie egală cu o treime din salariul său de bază pentru perioada cuprinsă între data la care îşi încetează activitatea şi data la care îi expiră contractul, sub rezerva a maximum trei salarii de bază lunare.(3) Fără a aduce atingere articolelor 48 şi 50, care se aplică prin analogie, contractul de muncă al unui asistent parlamentar poate fi reziliat fără preaviz în cazuri grave de încălcare, în mod deliberat sau din neglijenţă, a obligaţiilor care îi revin. Autoritatea menţionată la articolul 6 primul paragraf ia o decizie motivată, după ce asistentului în cauză i s-a acordat în prealabil posibilitatea de a se apăra.”.FIŞĂ FINANCIARĂ LEGISLATIVĂ1. TITLUL PROPUNERIIRegulament al Consiliului de modificare a Regimului aplicabil celorlalţi agenţi ai Comunităţilor Europene (crearea unui statut de asistent parlamentar acreditat la unul dintre cele trei sedii oficiale ale Parlamentului European)2. LINII BUGETARE2.1. Linii bugetare, inclusiv titlurile acestoraCapitolul 12 – Funcţionari şi agenţi temporariCapitolul 16 – Alte cheltuieli privind persoanele care lucrează cu instituţiaCapitolul 20 – Clădiri şi costuri conexeCapitolul 21 – Informatică, echipament şi mobilier: achiziţie, închiriere şi întreţinereCapitolul 23 – Cheltuieli administrative curentePostul 3220 – Cheltuieli de documentare şi ale biblioteciiPostul 4200 – Asistenţii parlamentariPostul 4220 – Asistenţă parlamentară2.2. Durata acţiunii şi a implicaţiilor financiare:Ac ţiunea este de durată nedeterminată. Aceasta va deveni efectivă începând cu viitorul mandat al Parlamentului European, care începe în iulie 2009.Implicaţiile financiare ale procedurii au două componente: pe de o parte, costurile legate direct de asistenţii parlamentari acreditaţi la unul dintre sediile oficiale ale Parlamentului European şi, pe de altă parte, cheltuielile administrative generate de gestionarea asistenţilor parlamentari care fac obiectul Regimului aplicabil celorlalţi agenţi ai Comunităţilor Europene (denumit în continuare „RAA”).1) Cheltuielia) Cheltuieli legate direct de asistenţii parlamentari:În această privinţă, propunerea este neutră din punct de vedere bugetar.Costurile cu salariile, precum şi cheltuielile de delegaţie vor fi acoperite integral din deducerea din pachetul financiar individual de care dispune fiecare deputat. În 2009, linia 4200 va fi astfel aprovizionată prin prelevarea sumelor necesare din linia 4220.Valoarea costurilor nesalariale nu va suferi modificări faţă de costurile care sunt deja acoperite de diverse linii ale bugetului Parlamentului European.b) Cheltuieli legate de personalul însărcinat cu gestiunea administrativă (15 posturi suplimentare):Gestiunea asistenţilor parlamentari va avea drept consecinţă creşterea necesarului de resurse umane care ar trebui integrat în procedura bugetară.2) VenituriPlata salariilor şi a alocaţiilor, în conformitate cu Statutul funcţionarilor Comunităţilor Europene, atât pentru asistenţii parlamentari, cât şi pentru personalul suplimentar însărcinat cu gestiunea administrativă va genera venituri pentru bugetul comunitar cu titlu de impozit comunitar, de prelevare specială şi de cotizaţie la sistemul de pensii, la care sunt supuse salariile şi alocaţiile.2.3. Caracteristici bugetare:Linia bugetară | Natura cheltuielii | Nouă | Contribuţie AELS | Contribuţie ţări candidate | Rubrica PF |Cf. punctului 2.1. | CNO | CND | NU | NU | NU | 5 |3. SINTEZA RESURSELOR3.1. Resurse financiare3.1.1. Cheltuieli operaţionalePrezenta propunere nu implică cheltuieli operaţionale.3.1.2. Cheltuieli administrative - a se vedea detaliile de la punctele 7.2.4. şi 7.2.5.milioane de euro (cu 3 zecimale)Natura cheltuielii | 2009 | 2010 | 2011 | 2012 | 2013 | 2014 | Total |Costul resurselor umane şi costuri conexe | 55,701 | 111,401 | 111,401 | 111,401 | 111,401 | 111,401 | 612,706 |Alte cheltuieli administrative | 17,998 | 35,995 | 35,995 | 35,995 | 35,995 | 35,995 | 197,973 |TOTAL CA/CP, inclusiv costul resurselor umane | 73,699 | 147,396 | 147,396 | 147,396 | 147,396 | 147,396 | 810,679 |3.1.3. Compatibilitatea cu programarea financiară( Propunerea este compatibilă cu programarea financiară existentă.( Propunerea duce la reprogramarea rubricii respective din perspectivele financiare.( Propunerea poate necesita aplicarea dispoziţiilor Acordului interinstituţional[8] (referitoare la instrumentul de flexibilitate sau la revizuirea perspectivelor financiare).3.1.4. Implicaţiile financiare asupra veniturilor( Propunerea nu are implicaţii financiare asupra veniturilor( Propunerea are implicaţii financiare – efectul asupra veniturilor este următorul:plăţi efectuate de către asistenţii parlamentari şi personalul însărcinat cu gestiunea administrativă cu titlu de impozit comunitar, de prelevare specială, precum şi de contribuţie la sistemul de pensii comunitar în conformitate cu condiţiile Statutului funcţionarilor sau al RAA, precum şi plata de către Parlamentul European a contribuţiei angajatorului pentru asistenţii parlamentari la sistemul de pensii comunitar.milioane de euro (cu o zecimală)Anterior acţiunii 2008 | Situaţia după acţiune |Număr total de resurse umane | 1438 | 1438 | 1438 | 1438 | 1438 | 1438 |4. CARACTERISTICI ŞI OBIECTIVE4.1. Obiective de îndeplinit pe termen scurt sau lungPână în prezent, asistenţii parlamentari acreditaţi la unul dintre cele trei sedii oficiale ale Parlamentului European au făcut obiectul unor statute diferite, care provoacă disparităţi în ceea ce priveşte remunerarea, prestaţiile de asigurări sociale şi de sănătate, drepturile de pensie etc. Prezenta acţiune urmăreşte integrarea acestor asistenţi parlamentari în RAA prin crearea unui titlu specific.4.2. Valoarea adăugată a implicării comunitareImplicarea comunitară este indispensabilă întrucât numai instituţiile europene au competenţa legală de a integra asistenţii parlamentari în RAA.4.3. Obiective, rezultate preconizate şi indicatori aferenţi acestora care fac obiectul propunerii în cadrul gestiunii pe activităţi (ABM)Acţiunea propusă urmăreşte să creeze condiţii de angajare uniforme pentru asistenţii parlamentari.4.4. Modalităţi de punere în aplicare (cu titlu indicativ)( Gestiune centralizată( direct de către Parlamentul European( indirect, prin delegare către:( agenţii executive,( organisme instituite de Comunităţi, prevăzute la articolul 185 din regulamentul financiar,( organisme publice naţionale/organisme cu misiune de serviciu public.( Gestiune repartizată sau descentralizată( cu state membre( cu ţări terţe( Gestiune în comun cu organizaţii internaţionale (de precizat)5. MONITORIZARE ŞI EVALUARE5.1. Sistem de monitorizareCheltuielile vor fi monitorizate de către serviciile competente ale Parlamentului European.6. MĂSURI ANTIFRAUDĂVor fi aplicate măsuri de bună gestiune financiară şi se vor efectua controale ex-post frecvente.7. DETALII PRIVIND RESURSELE7.1. Obiectivele propunerii din punctul de vedere al costurilor financiarePropunerea urmăre şte integrarea asistenţilor parlamentari în RAA pentru a garanta condiţii de muncă uniforme pentru membrii personalului care au atribuţii echivalente.7.2. Cheltuieli administrative7.2.1. Numărul şi tipul resurselor umaneTipuri de posturi | Personal care urmează să fie alocat pentru gestiunea acţiunii prin utilizarea resurselor existente şi/sau suplimentare (număr de posturi/ENI) |2009 | 2010 | 2011 | 2012 | 2013 | 2014 |Funcţionari sau agenţi temporari (capitolul 12) | AD | 3 | 3 | 3 | 3 | 3 | 3 |AST | 12 | 12 | 12 | 12 | 12 | 12 |Asistenţi parlamentari (postul 4200) | 1423 | 1423 | 1423 | 1423 | 1423 | 1423 |TOTAL | 1438 | 1438 | 1438 | 1438 | 1438 | 1438 |7.2.2. Descrierea sarcinilor care decurg din acţiuneGestiunea administrativă a asistenţilor parlamentariAsistenţă pentru deputaţi7.2.3. Originea resurselor umane (statutare)( Posturi alocate în prezent pentru gestiunea programului care urmează să fie înlocuite sau prelungite( Posturi prealocate în cadrul exerciţiului financiar pentru anul n( Posturi solicitate în cadrul procedurii bugetare 2009 – 15 posturi( Posturi care urmează să fie redistribuite pe baza resurselor existente în cadrul serviciului în cauză (redistribuire internă) – 1423 de posturi( Posturi necesare pentru anul n, dar care nu sunt prevăzute în exerciţiul financiar în cauză7.2.4. Costul resurselor umane şi costuri conexemilioane de euro (cu 3 zecimale)Tipul de resurse umane | 2009 | 2010 | 2011 | 2012 | 2013 | 2014 |Funcţionari şi agenţi temporari (capitolul 12) | 0,340 | 0,680 | 0,680 | 0,680 | 0,680 | 0,680 |Asistenţi parlamentari (postul 4200) | 55,361 | 110,721 | 110,721 | 110,721 | 110,721 | 110,721 |Valoarea totală a costului resurselor umane şi a costurilor conexe | 55,701 | 111,401 | 111,401 | 111,401 | 111,401 | 111,401 |FUNCţIONARI şI AGENţI TEMPORARI (METODA DE CALCUL)CALCUL MEDIU INDICATIV ADAPTAT LA 3 AD 5 şi 12 AST 1. Sumele cuprind salariile, alocaţiile şi indemnizaţiile, precum şi contribuţiile obişnuite ale angajatorului pentru această categorie de personal, în aplicarea Statutului funcţionarilor.Creditele şi posturile necesare vor trebui integrate în procedura bugetară.ASISTENţI PARLAMENTARI (METODA DE CALCUL)CALCUL MEDIU INDICATIV:- pentru 1423 de asistenţi (extrapolarea situaţiei actuale pentru viitorii 736 de deputaţi)- salarii şi alocaţii familiale bazate pe condiţiile de remunerare specifice prevăzute în prezenta propunere- indemnizaţia de expatriere şi de reşedinţă în afara ţării de origine, în conformitate cu condiţiile prevăzute de RAA, cu excepţia pragului care beneficiază de derogare prevăzut în prezenta propunere- contribuţiile angajatorului la sistemele de asigurări de sănătate, împotriva accidentelor şi de şomaj, în conformitate cu condiţiile prevăzute de RAA- cheltuieli (forfetare) de delegaţie- contribuţia reală a angajatorului la sistemul de pensii pentru asistenţii parlamentariRepartizarea prevăzută pe fiecare grad reprezintă o estimare bazată pe situaţia actuală:- gradul 1: 5,18%, respectiv 73,71 asistenţi- gradul 2: 2,16%, respectiv 30,74 asistenţi- gradul 3: 1,59%, respectiv 22,63 asistenţi- gradul 4: 2,74%, respectiv 38,99 asistenţi- gradul 5: 6,49%, respectiv 92,35 asistenţi- gradul 6: 5,04%, respectiv 71,72 asistenţi- gradul 7: 10,09%, respectiv 143,58 asistenţi- gradul 8: 9,51%, respectiv 135,33 asistenţi- gradul 9: 13,69%, respectiv 194,81 asistenţi- gradul 10: 11,96%, respectiv 170,19 asistenţi- gradul 11: 18,87%, respectiv 268,52 asistenţi- gradul 12: 8,79%, respectiv 125,08 asistenţi- grade 13: 1,87%, respectiv 26,61 asistenţi- grade 14: 2,02%, respectiv 28,74 asistenţiCreditele corespunzătoare sunt deja acoperite de resursele existente.7.2.5. Costul resurselor umane şi costuri conexemilioane de euro (cu 3 zecimale)2009 | 2010 | 2011 | 2012 | 2013 | 2014 | TOTAL |Alte cheltuieli administrative – personalul însărcinat cu gestiunea administrativă (capitolele 12, 16, 21, 23) | 0,210 | 0,420 | 0,420 | 0,420 | 0,420 | 0,420 | 2,310 |Alte cheltuieli administrative – asistenţi parlamentari (capitolele 12, 16, 21, 23; postul 4200) | 17,788 | 35,575 | 35,575 | 35,575 | 35,575 | 35,575 | 195,663 |Totalul cheltuielilor administrative, altele decât cele pentru resursele umane şi costurile conexe | 17,998 | 35,995 | 35,995 | 35,995 | 35,995 | 35,995 | 197,973 |ALTE CHELTUIELI ADMINISTRATIVE (METODA DE CALCUL)CALCULUL SE BAZEAZă PE UN COST MEDIU CARE IA ÎN CONSIDERARE CELELALTE CHELTUIELI DE PERSONAL/ADMINISTRATIVE, CHELTUIELILE operaţionale şi pe cele legate de infrastructuri.Costul mediu se ridică la aproximativ 28 000 €/an pentru personalul însărcinat cu gestiunea administrativă şi, respectiv, la aproximativ 25 000 €/an pentru asistenţii parlamentari.În ceea ce îi priveşte pe asistenţii parlamentari, creditele corespunzătoare au fost deja incluse în bugetul Parlamentului European pentru a răspunde nevoilor actualilor asistenţi acreditaţi în conformitate cu normele în vigoare.În ceea ce priveşte personalul însărcinat cu gestiunea administrativă, creditele necesare vor trebui integrate în procedura bugetară.[1] JO C , , p.[2] JO C , , p.[3] JO C , , p.[4] JO C , , p.[5] JO L 262, 7.10.2005, p. 1.[6] Regulamentul (CEE, Euratom, CECO) nr. 259/68 al Consiliului din 29 februarie 1968 de stabilire a Statutului funcţionarilor Comunităţilor Europene şi a Regimului aplicabil celorlalţi agenţi ai Comunităţilor Europene (JO L 56, 4.3.1968, p. 1).[7] Hotărârea din 19 iunie 2007 în cauza T-473/04 Asturias Cuerno/Comisia, nepublicată încă în Recueil.[8] A se vedea punctele 19 şi 24 din Acordul interinstituţional.